ตลาดหุ้นเอเชียเช้านี้ผันผวน นักลงทุนจับตาสหรัฐ-จีนบรรลุข้อตกลงสงครามการค้า
ตลาดหุ้นเอเชียเช้านี้ผันผวน นักลงทุนจับตาสหรัฐ-จีนบรรลุข้อตกลงสงครามการค้า
14 ก.พ. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนจับตาการเจรจาการค้าระหว่างสหรัฐกับจีน รวมถึงข้อมูลเศรษฐกิจจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,147.89 จุด เพิ่มขึ้น 3.41 จุด, +0.02%
ดัชนี SSE Composite ตลาดหุ้นจีนเปิดวันนี้ที่ 2,715.54 จุด ลดลง 5.53 จุด, -0.20%
ดัชนี HSI ตลาดหุ้นฮ่องกงเปิดวันนี้ที่ 28,396.40 จุด ลดลง 101.19 จุด, -0.36%
ดัชนี TAIEX ตลาดหุ้นไต้หวันเปิดวันนี้ที่ 10,095.99 จุด เพิ่มขึ้น 5.41 จุด, +0.05%
ดัชนี KOSPI ตลาดหุ้นเกาหลีใต้เปิดวันนี้ที่ 2,195.92 จุด ลดลง 5.56 จุด, -0.25%
ดัชนี FTSE STI ตลาดหุ้นสิงคโปร์เปิดวันนี้ที่ 3,240.62 จุด ลดลง 4.15 จุด, -0.13%
ดัชนี FBMKLCI ตลาดหุ้นมาเลเซียเปิดวันนี้ที่ 1,684.49 จุด ลดลง 0.81 จุด, -0.05%
สำหรับการเจรจาการค้าและเศรษฐกิจรอบใหม่ระหว่างเจ้าหน้าที่ระดับสูงของสหรัฐกับจีนได้เปิดฉากขึ้นแล้วในเช้าวันนี้ที่กรุงปักกิ่ง และจะมีการสรุปผลการประชุมในวันศุกร์นี้
ด้านประธานาธิบดีโดนัลด์ ทรัมป์ และนายสตีเวน มนูชิน รัฐมนตรีคลังสหรัฐ ต่างส่งสัญญาณในด้านบวกว่า การเจรจาการค้ากับจีนเป็นไปด้วยดี ขณะเดียวกันนักลงทุนยังขานรับรายงาน ประธานาธิบดีสี จิ้นผิง มีกำหนดพบปะกับคณะเจรจาการค้าของสหรัฐในวันศุกร์นี้ และจีนจะเป็นเจ้าภาพจัดงานเลี้ยงอาหารให้แก่คณะผู้แทนสหรัฐที่ภัตตาคารจีนในกรุงปักกิ่ง ซึ่งคาดว่า นายหลิว เหอ รองนายกรัฐมนตรีจีน จะเป็นเจ้าภาพจัดงานเลี้ยงดังกล่าว
อย่างไรก็ตาม นักวิเคราะห์มองว่า การที่ปธน.สี จิ้นผิง เตรียมให้การต้อนรับคณะผู้แทนการค้าสหรัฐ และการที่จีนมีกำหนดจัดงานเลี้ยงดังกล่าว ถือเป็นสัญญาณบวกที่แสดงให้เห็นถึงความปรารถนาดีของทั้งจีนและสหรัฐในความพยายามที่จะบรรลุข้อตกลงการค้าของทั้งสองฝ่าย
นอกจากนี้ นักลงทุนยังจับตาข้อมูลเศรษฐกิจจีนที่จะมีการเปิดเผยในวันนี้ ได้แก่ ยอดนำเข้า ยอดส่งออก และดุลการค้าเดือนม.ค. และยอดปล่อยกู้สกุลเงินหยวนเดือนม.ค.